Laster innhold, vennligst vent.. For å se dette innholdet, må du aktivere JavaScript i nettleseren din.

– Vi må få summet oss til i morgen og la følelser være følelser. Det hadde betydd mye å være med på en opptur nå. Det har vært så mye dritt, så det er tungt, sier Graham Hansen til NRK.

Graham Hansen sto bak det aller meste Norge skapte mot Belgia, og 10-eren ropte på straffespark på stillingen 0–0 i det 50. minutt.

22-åringen dro seg rundt keeper og gikk i bakken, men dommeren vinket spillet videre.

– Keeperen tar beina mine. Dommerne var dessverre ikke på nivået de burde ha vært. Det gikk begge veier. Det er trist at det blir sånn, sier Graham Hansen med klar adresse til straffesituasjonen og 1-0-scoringen, som burde vært annullert for offside.

FELT: Her vil Caroline Graham Hansen ha straffespark. Du trenger javascript for å se video. FELT: Her vil Caroline Graham Hansen ha straffespark.

– Veldig frustrerende

Nederland ga Norge en hjelpende hånd ved å slå Danmark 1-0 senere torsdag kveld, men EM-håpet er fortsatt tynt:

Norge må nemlig slå danskene med minst tre mål.

Så langt står Norge kun med baklengsmål i EM. Den første belgiske scoringen var også en real kalddusj etter at kampen hadde bølget frem og tilbake.

Elke Van Gorp var nemlig tydelig offsideplassert da hun pirket inn en retur fra Ingrid Hjelmseth (se video over).

– Jeg føler vi er med i kampen og har nok sjanser. Målene kommer ut av ingenting. Det er veldig frustrerende, sier Graham Hansen.

– Holder ikke mål

Åtte minutter senere ble vondt verre: Et langt innkast fikk sprette fritt i feltet før en umarkert Janice Cayman enkelt headet inn 2–0.

Belgia scorer igjen Du trenger javascript for å se video.

– Der er det mange spillere som følger hverken ball eller spillere. Det holder rett og slett ikke mål på dette nivået, kommenterte NRK-ekspert Siri Nordby.

Det var også tydelig frustrerte Norge-spillere som tuslet til midtsirkelen.

Ada Hegerberg samlet spillerne og holdt en «peptalk» før avspark – uten at det skulle hjelpe.

Landslagssjef Martin Sjögren var også langt nede etter tapet.

–Vi presterer ikke godt nok. Da hadde vi vunnet. Så kan vi prate om offside, straffespark og sjanser, men resultatet er 2–0 til Belgia – og det kommer vi aldri fra, sier Sjögren til NRK.

Brente flere sjanser

Det var flere sjanser begge veier i 1.-omgang, og selv om Belgia fikk den første allerede etter fire minutter, kom Caroline Graham Hansen til den desidert største.

Helt upresset blåste hun nemlig ballen over tverrliggeren fra åtte meter:

Norsk sjanse Du trenger javascript for å se video.

Norge var allerede under stort press etter den svake forestillingen mot Nederland (1-0), men like før kampstart ble usikkerheten enda større da Maria Thorisdottir måtte kaste inn håndkleet,

Maren Mjelde, som lenge var etterlyst på midtbanen, måtte derfor ta turen ned i midtforsvaret, mens Ingrid Marie Spord tok plassen på midtbanen.

OFFSIDE-MÅL: Her går Belgia opp i ledelsen ved Elke Van Gorp, som var offsideplassert. Du trenger javascript for å se video. OFFSIDE-MÅL: Her går Belgia opp i ledelsen ved Elke Van Gorp, som var offsideplassert.